Skattejag in ‘n grot – Kameel se gebabbel
Skattejag in ‘n grot
On Desember 10, 2018 Desember 10, 2018 By KameelIn Uitdagings
Aangesien ons hierdie week saam met Seegogga ‘n grot besoek het, vertel ek ook maar my grotstorie. Nie dat ek trots is daarop nie, inteendeel dit was eers later dat ek besef het ons het die “wishing well” van al sy geld gestroop.
Ons het op Hermanus vakansie gehou en een oggend Gansbaai toe gery om die De Kelders drip cave te besoek. By die grot aangekom betaal ons ‘n ingangsfooi, word die geskiedenis van die grot vertel o.a dat Lady Ann Barnard die grot in 1798 besoek het, en gesê ons kan maar ingaan en op ons tyd deurloop.
Ons stap die grot met ons ses kinders binne, gaan staan op ‘n houtbruggie wat oor ‘n taamlike groot varswaterpoel gebou is. Die water is glashelder en dit lyk te mooi met ‘n liggie hier en daar wat ligkolle op die water gooi. Ons beweeg dieper die grot in. Alles heel interessant totdat ons op ‘n plek kom waar die vlêrmuise bankvas van die rotse bokant ons koppe afhang. Net daar gee ek my vlêrmuis gilletjie, trek my trui oor my hare en draai om. Daar is nie ‘n manier waarop jy my verder daardie grot sal binnekry nie.
Terug by die houtbrug is dit Marlé wat ‘n muntstuk tussen die klippe op die bodem van die poel sien lê. “En daar is nog een en nog een roep sy uit.” Ken en die kinders laat nie op hulle wag nie, klere word gestroop (swemkostuums was altyd onder klere aangetrek) en voordat jy kan sê “mes” is almal in die water, en die skattejag begin in volle swang. Met ons truie oor ons hare getrek stap ek en Marlé langs die poel en wys muntstukke uit. Op daardie oomblik het dit nie verkeerd gevoel nie; dit was ‘n heerlike avontuur….kompleet gevoel asof ons “Wonderland” binnegestap het met vlêrmuise as die boosdoeners.
Broodina se storie
Kuier saam met Toorts
14 gedagtes oor “Skattejag in ‘n grot”
O land! Ek jare gelede n paar keer in die grot geswem. Dit was nogal lekker. Dis egter nou al jare lank toegemaak vir die publiek
Desember 10, 2018 om 12:47 nm	 Antwoord
Jy het nie geskattejag nie? Nou hoekom sou hulle die grot toegemaak het?
Desember 10, 2018 om 12:49 nm	 Antwoord
iets te doen met bewaring en argeologiese naorsing
Desember 10, 2018 om 10:59 nm
Ek hoop julle het lekker roomys met die skattejag fonds gekoop! Kosbaar!
Desember 10, 2018 om 1:03 nm	 Antwoord
Ons sou sekerlik iets lekkers gekoop het want vakansietyd is opgemaak vir die jaar se meet en pas.
Desember 10, 2018 om 1:13 nm	 Antwoord
Klink soos iets wat ek ook as ñ kind sou aanvang; induik en agter die skatte aanskarrel. Dalk was dit julle skuld dat die grot nie meer besoekers kan kry nie, Kameel.☺
Desember 10, 2018 om 1:20 nm	 Antwoord
Ons kinders praat vandag nog hoe lekker dit was. Yep, ek sal nie eers verbaas wees as hulle daarna die grot toegemaak het agv die daylight robbery nie 😁😁😂
Desember 10, 2018 om 2:44 nm	 Antwoord
Desember 10, 2018 om 2:21 nm	 Antwoord
Desember 10, 2018 om 7:44 nm	 Antwoord
Was lekker 😊 ou dae!!!
Desember 10, 2018 om 8:34 nm	 Antwoord
Ag, iemand sou wel die geld vasgelê het, julle was net eerste in die ry. Hahaha, dis ‘n kostelike storie.
Desember 11, 2018 om 1:31 nm	 Antwoord
Ons het skatryk gevoel toe ons daar uitgeloop het. 😎 Jammer geld lê nie meermale net vir die optel nie!!! 😁😁😁
Desember 11, 2018 om 7:34 nm	 Antwoord
Toe is julle skatryk. 😂
Desember 11, 2018 om 1:37 nm	 Antwoord
Ons het skatryk gevoel!!!
Desember 11, 2018 om 7:29 nm	 Antwoord
Kameel – Vlug
Kameel – Sport
Kameel – Handwerk
Kameel – Kluisenaar No 7 – Ontmasker
Argiewe Kies Maand Februarie 2020 Januarie 2020 Desember 2019 November 2019 Oktober 2019 September 2019 Augustus 2019 Julie 2019 Junie 2019 Mei 2019 April 2019 Maart 2019 Februarie 2019 Januarie 2019 Desember 2018 November 2018 Oktober 2018 September 2018 Augustus 2018 Julie 2018 Junie 2018
Kameel oor Kameel – Vlug
Tannie Frannie oor Kameel – Vlug
Aletta - nowathome oor Kameel – Vlug